3. การประกอบธุรกิจของแต่ละสายผลิตภัณฑ์

3.1 ผลิตภัณฑ์

ซีเมนต์

บริษัทฯประกอบกิจการผลิตและจำหน่ายปูนซีเมนต์ชนิดต่างๆภายใต้เครื่องหมายการค้าหลักคือ
“อินทรี” เช่น อินทรีแดง, อินทรีฟ้า, อินทรีดำ, อินทรีทองและในปี พ.ศ. 2547
บริษัทฯได้ออกผลิตภัณฑ์ใหม่ คือ ปูนซีเมนต์ผสมตราอินทรีปูนเขียว

บริษัทฯผลิตและจำหน่ายซีเมนต์เพื่อสนองความต้องการภายในประเทศเป็นสำคัญ
ในกรณีที่มีสินค้าเหลือจากการบริโภคภายในประเทศจึงจะส่งออกไปขายยังต่างประเทศ
ในยามที่ความต้องการภายในประเทศลดลง
บริษัทฯยังอาจต้องรักษาระดับประมาณการผลิตไว้โดยไม่ลดลงตาม
ทั้งนี้เพื่อรักษาระดับการใช้กำลังการผลิต (capacity utilization) และต้นทุนการผลิตต่อหน่วย
(economy of scale)

บริษัทฯประสบความสำเร็จเป็นอย่างดีในการใช้พาณิชย์อิเลคโทรนิค (webSALES)
มาช่วยอำนายความสะดวกแก่ลูกค้าภายในประเทศในการซื้อผลิตภัณฑ์ของบริษัทฯ

คอนกรีตผสมเสร็จ

เพื่อเพิ่มช่องทางในการขายปูนซีเมนต์ บริษัทฯได้ตั้งบริษัทย่อยซึ่งบริษัทฯถือหุ้นทั้งหมด ชื่อ บริษัท
นครหลวงคอนกรีต จำกัด ประกอบธุรกิจผลิตและจำหน่ายคอนกรีตผสมเสร็จ

อื่นๆ

บริษัทฯประกอบกิจการผลิตวัสดุก่อสร้าง เช่น ก๊อกน้ำ,
วัสดุทดแทนไม้ธรรมชาติทำจากซีเมนต์ไฟเบอร์ โดยผ่านบริษัทย่อยสองบริษัท ได้แก่ บริษัท คอนวูด
จำกัด และ บริษัท กะรัตฟอเซต จำกัด นอกจากนี้บริษัทฯถือหุ้นในบริษัทร่วม คือ บริษัท ลานนา
รีซอร์สเซส จำกัด (มหาชน) ซึ่งประกอบธุรกิจผลิตลิกไนต์
ซึ่งเป็นเชื้อเพลิงหลักในการผลิตปูนซีเมนต์

  3.2 การตลาดและภาวะการแข่งขัน

  3.2.1 ปูนซีเมนต์

ธุรกิจหลักของบริษัทฯ คือ การผลิตและจำหน่ายปูนซีเมนต์ และผลิตภัณฑ์และบริการที่เกี่ยวกับซีเมนต์
มีขอบเขตการดำเนินธุรกิจทั่วราชอาณาจักร มีส่วนแบ่งการตลาดประมาณ 28% ประมาณ 60%
ของปริมาณการขายเป็นการขายผ่านผู้ค้าส่งและผู้ค้าปลีกรายใหญ่ ส่วนที่เหลืออีก 40%
เป็นการขายตรงให้แก่ผู้ผลิตคอนกรีตผสมเสร็จ ผู้ประกอบธุรกิจ และบริษัทก่อสร้าง

ผลิตภัณฑ์หลักของบริษัทฯ ได้แก่ อินทรีแดง (ซีเมนต์ผสม) และอินทรีเพชร (ซีเมนต์ปอร์ตแลนด์)
ซึ่งมีสัดส่วน 92% ของปริมาณขายภายในประเทศทั้งหมดของบริษัทฯ ส่วนอีก 8%
เป็นผลิตภัณฑ์คุณภาพพิเศษ ได้แก่ อินทรีดำ (ซีเมนต์ปอร์ตแลนด์ที่ให้แรงอัดสูงเร็ว), อินทรีเขียว
(ซีเมนต์ปอร์ตแลนด์ปอซโซลาน), และอินทรีทอง

ในปี พ.ศ. 2547 ประมาณ 60% ของปริมาณขายภายในประเทศเป็นซีเมนต์บรรจุถุง และ 40%
เป็นการขายในปริมาณมากโดยไม่ได้แบ่งบรรจุใส่ถุง (bulk sale) ในปี พ.ศ. 2547
ปริมาณความต้องการซื้อซีเมนต์ภายในประเทศรวมประมาณ 25.5 ล้านตัน เพิ่มขึ้น 9% จากปีก่อน
ปริมาณส่งออกของทั้งซีเมนต์ผงและซีเมนต์เม็ด (clinker) ในปี พ.ศ. 2547 ประมาณ 11
ล้านตัน ซึ่งในจำนวนนี้เป็นส่วนแบ่งการตลาดของบริษัทฯประมาณ 29% ซึ่งใน 29% นี้
เป็นการส่งออกไปขายในที่ต่าง ๆ ในสัดส่วนดังนี้: เอเซียตะวันออกเฉียงใต้ 72%, สหรัฐอเมริกา
15%, อัฟริกา 9%, และ เอเซียใต้ 4%

  3.2.2 คอนกรีตผสมเสร็จ

  ในปี พ.ศ. 2547 ภาพรวมอัตราการเติบโตของตลาดของคอนกรีตผสมเสร็จซึ่งคิดเป็นร้อยละ 21
  จากจำนวน 15.5 ล้านเมตริกตัน ถึง 18.8 ล้านเมตริกตันเมื่อเปรียบเทียบกับปี พ.ศ. 2547
  ซึ่งส่วนใหญ่เป็นงานก่อสร้างโครงสร้างพื้นฐาน
  และปริมาณความต้องการของงานก่อสร้างอาคารบ้านพัก
  บริษัทฯดำเนินธุรกิจคอนกรีตผสมเสร็จโดย ผ่าน บริษัท นครหลวงคอนกรีต จำกัด
  หนึ่งในบริษัทย่อยของบริษัทฯ ในปี พ.ศ. 2547 ปริมาณการจำหน่ายของบริษัท นครหลวงคอนกรีต
  จำกัด เพิ่มเป็น 15.4 % จากปีพ.ศ. 2546 เป็นจำนวน 1.43 ล้านเมตริกตัน
  การแข่งขันในตลาดยังคงเพิ่มขึ้นสม่ำเสมอ บริษัท นครหลวงคอนกรีต จำกัด มีส่วนแบ่งตลาดอยู่ที่
  7.6%

  3.3 การจัดหาผลิตภัณฑ์และบริการ

กำลังการผลิต

  บริษัทฯมีโรงงานผลิต 3 โรง มีเตาเผา 6 เตา มีสายการผลิต 6 สาย
  และมีกำลังการผลิตปูนซีเมนต์ชนิดเม็ด 12.3 ล้านตันต่อปี

+---------------------------------+---------+-------+--------+--------+
|                                 | หน่วย    | 2547  | 2546   | 2545   |
+---------------------------------+---------+-------+--------+--------+
| กำลังการผลิตปูนซีเมนต์ชนิดเม็ด         | ล้านตัน   | 12.3  | 12.3   | 12.3   |
+---------------------------------+---------+-------+--------+--------+
| อัตราการใช้กำลังการผลิต             | %       | 79    | 62.6   | 86.2   |
+---------------------------------+---------+-------+--------+--------+
| อัตราเพิ่ม (ลดลง) ของปริมาณการผลิต   | %       | 24.7  | (27.4) | 19.1   |
+---------------------------------+---------+-------+--------+--------+
| จำนวนที่ผลิตได้                     | กะ      | 3     | 3      | 3      |
+---------------------------------+---------+-------+--------+--------+
| จำนวนที่ผลิตจริง                    | กะ      | 3     | 3      | 3      |
+---------------------------------+---------+-------+--------+--------+

วัตถุดิบและผู้จำหน่าย

  95% ของวัตถุดิบที่ใช้ในการผลิตปูนซีเมนต์นั้นบริษัทฯผลิตเอง
  บริษัทฯได้รับสัมปทานการทำเหมืองหินอุตสาหกรรม ได้แก่ หินปูน หินดินดาน และยิปซั่ม
  ซึ่งเป็นวัตถุดิบสำคัญ ส่วนอีกร้อยละ 5 บริษัทฯจัดซื้อจากแหล่งภายนอก
  ทั้งภายในประเทศและต่างประเทศ

ผลกระทบต่อสิ่งแวดล้อม

  ในการประกอบธุรกิจ บริษัทฯได้ตระหนักถึงความรับผิดชอบทางสังคม
  บริษัทฯเชื่อในการเจริญเติบโตอย่างยั่งยืน ซึ่งจะเกิดขึ้นไม่ได้ถ้าปราศจากความรับผิดชอบต่อสังคม
  บริษัทฯถือว่าการอนุรักษ์สิ่งแวดล้อมเป็นความรับผิดชอบต่อสังคมที่สำคัญที่สุดประการหนึ่ง
  บริษัทฯได้ทำกิจกรรมอนุรักษ์สิ่งแวดล้อมดังต่อไปนี้

-   ทำการประเมินผลกระทบสิ่งแวดล้อมเพื่อให้มั่นใจว่ากิจกรรมทางธุรกิจ เช่น การทำเหมือง
    จะไม่ส่งผลกระทบอันก่อผลเสียต่อสิ่งแวดล้อมจนเกินสมควร

-   ทำการปลูกป่าทดแทนอย่างต่อเนื่องในพื้นที่ที่ได้มีการทำเหมืองไปแล้ว
    ซึ่งการปลูกป่าทดแทนนี้เป็นส่วนหนึ่งของแผนการทำเหมืองรวมของบริษัทฯ

-   นำเอาของเสียต่างๆ เช่น กากอุตสาหกรรม กากเกษตรกรรม
    และวัสดุใช้แล้วมาเป็นเชื้อเพลิงสำหรับให้ความร้อนแก่เตาเผาแทนเชื้อเพลิงดั้งเดิมจำพวกถ่านหิน
    และลิกไนต์ และกากของเสียบางอย่างก็นำมาใช้เป็นวัตถุดิบทดแทนวัตถุดิบดั้งเดิม
    การนี้นอกจากเป็นการประหยัดต้นทุนการผลิตแล้ว
    ยังเป็นการอนุรักษ์และใช้ทรัพยากรธรรมชาติอย่างมีประสิทธิภาพสูงสุดและยั่งยืนด้วย

-   ให้ความสำคัญสูงสุดในความปลอดภัยของพนักงานและของชุมชนในพื้นที่ใกล้เคียงกับโรงงาน
    บริษัทฯใส่ใจในทุกขั้นตอนของการปฏิบัติงานไม่ว่าจะเป็นเรื่องความปลอดภัยภายในโรงงานและบุคลากรผู้ควบคุมเครื่องจักร
    ความปลอดภัยระหว่างการจัดการขนส่งทั้งภายในและภายนอกโรงงานไปจนถึงการขนถ่ายวัตถุดิบและผลิตภัณฑ์สำเร็จรูป

-   กำหนดมาตรการควบคุมและจัดการของเสียและการป้องกันมลภาวะเป็นพิษ เช่น
    ปริมาณฝุ่นจากเตาเผาจะถูกควบคุมและกรองโดยอุปกรณ์ที่มีเทคโนโลยีอันทันสมัยและประสิทธิภาพสูง
    บริษัทฯมีระบบตรวจสอบ ติดตาม และควบคุมการฟุ้งกระจายของฝุ่นละอองตลอดเวลา
    เพื่อให้มั่นใจในการปกป้องและป้องกันสุขอนามัยของพนักงานและชุมชนในท้องถิ่นด้วย

  การรับรองคุณภาพต่างๆดังจะกล่าวต่อไปนี้เป็นเรื่องหมายรับรองความรับผิดชอบต่อสังคมของบริษัทฯ

-   ความสามารถของห้องปฏิบัติการ

  ISO/IEC 17025

-   ระบบการรับประกันคุณภาพ

ISO 9001; version 2000 

-   ระบบการจัดการสิ่งแวดล้อม

ISO 14001

-   ระบบการจัดการอาชีวอนามัยและความปลอดภัย

TIS/OHSAS 18001

  การได้รับการรับรองมาตรฐานระบบบริหารสิ่งแวดล้อมดังกล่าวเป็นสิ่งที่ยืนยันได้ว่า
  บริษัทฯได้ปฏิบัติตามกฎหมายสิ่งแวดล้อมที่เกี่ยวข้องทั้งหมดแล้ว

  3.4 งานที่ยังไม่ได้ส่งมอบให้เสร็จสิ้นก่อน

  ไม่มี